  Анжелика Тихонова корреспондент Удмуртиысь Дэри ёросын сюресъёс урдсысь Сосновскийлэсь борщевиксэ быдтыны кутскизы. Ӧнерчиос 15 автомобиль сюресъёс котырез чылкытатозы. Со сярысь «Кышкыттэм но ӟечлыко автомобиль сюресъёс» йӧскалык ӵектослэн улосвыл офисэзлэн пресс-службаез ивортӥз. Будосэз быдтон понна кӧня ке амалэз кутозы: машинаысен но пыдын нимысьтыз суретэн пазяса ветлозы. Уже кутӥськись сурет будослы гинэ кышкыт, адямилы нокыӵе кышкытлык уг вайы. Соин борщевиклэсь модоссэ, куаръёссэ, сяськаоссэ но кидысъёссэ пазялозы. Кызьы возьмато эскеронъёс, сурет кидысъёслэсь уданы быгатонлыксэс быдтэ. Пазямлэн пайдалыкез куинетӥ нуналаз адӟиське ни. Будос кык арня ӵоже быдэсак шуя. Собере ужъёсты быдэсъясьёс пазям интыосты выльысь эскерозы. Выль потэм будосъёс луизы ке, соосты нош ик пазялозы. Тодэ вайытом, Удмуртиын 76 сюресъёс урдысь Сосновскийлэсь борщевиксэ быдтон ужъёсты ортчытозы, Со пӧлын «Кышкыттэм но ӟечлыко автомобиль сюресъёс» йӧскалык ӵектос улсын пӧртэм аръёсы тупатъям сюресъёс. Одӥгез соос пӧлысь Дэри – Изгурт сюрес. Отын сюрес шобретэз выльдэм сяна, 2020-тӥ арын тыл юбоос но пуктӥзы на. Тегъёс: Авто Удмуртия сюресъёс Дэри будосъёс  